Document ID: 31975R0184

KOMISSION ASETUS (ETY) N:o 184/75,
annettu 24 päivänä tammikuuta 1975,
asetuksen (ETY) N:o 315/68 muuttamisesta narsissien sipuleiden tarjontamuodon osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston asetuksen (ETY) N:o 234/68(1), ja erityisesti sen 4 artiklan,
sekä katsoo, että
kukkasipuleiden ja -mukuloiden laatuvaatimusten vahvistamisesta 12 päivänä maaliskuuta 1968 annetun neuvoston asetuksen (ETY) N:o 315/68(2), sellaisena kuin se on viimeksi muutettuna asetuksella (ETY) N:o 1793/73(3), liitteessä olevan V ryhmän, "Tarjontamuoto", toisessa alakohdassa säädetään, että kukin peruspakkaus voi sisältää ainoastaan saman lajin tuotteita yhtä tai useampaa lajiketta, jollei kokolajittelua koskevista säännöistä muuta johdu,
tämän säännöksen vuoksi kyseisten tuotteiden myyjät eivät voi täysin vastata tiettyjen sellaisten ostajien vaatimuksiin, jotka haluavat saada käyttöönsä suvun Narcissus useampia lajeja sisältäviä peruspakkauksia,
muille narsissilajeille kuin taseteille ei ole vahvistettu vähimmäiskokoa; tämän vuoksi on mahdollista hyväksyä näiden lajien osalta sipulien sekoitukset,
tämän vuoksi on syytä muuttaa näiden sipulien osalta tarjontamuotoa ja merkintää koskevia säännöksiä, ja tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Täydennetään asetuksen (ETY) N:o 315/68 liitteessä olevan V ryhmän toinen alakohta seuraavasti:
"Narsissien sipuleiden peruspakkaus voi kuitenkin sisältää useampien lajien tuotteita, lukuun ottamatta lajia tazetta (tasetti), sillä edellytyksellä, että tämä sekoitus sisältää vähintään kymmenen ja enintään viisikymmentä sipulia, jotka kuuluvat vähintään kolmeen lajiin. Kunkin pakkauksessa olevan lajin sipulien määrän on oltava jokseenkin yhtä suuri."
2. Täydennetään asetuksen (ETY) N:o 315/68 liitteessä olevan VI A I ryhmän b alakohdan toinen luetelmakohta seuraavasti:
"tai narsissien osalta tarvittaessa maininta "sekoitus"."
2 artikla
Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä tammikuuta 1975.

Labels: 7
6